উত্তরপ্রদেশ
উত্তরপ্রদেশ () হল উত্তর ভারতের একটি রাজ্য। ১৯৩৭ সালের ১ এপ্রিল ‘যুক্তপ্রদেশ’ নামে এই রাজ্য গঠিত হয়েছিল। ১৯৫০ সালে এর নাম বদলে ‘উত্তরপ্রদেশ’ রাখা হয়। লখনউ এই রাজ্যের রাজধানী ও বৃহত্তম শহর। গাজিয়াবাদ, কানপুর, মোরাদাবাদ, বরেইলি, আলিগড় ও বারাণসী রাজ্যের প্রধান বাণিজ্যিক কেন্দ্র। ২০০০ সালের ৯ নভেম্বর উত্তরপ্রদেশের হিমালয়-সংলগ্ন অঞ্চলটিকে বিচ্ছিন্ন করে ‘উত্তরাঞ্চল’ (অধুনা উত্তরাখণ্ড) রাজ্য গঠিত হয়।
ইন্দ্রপ্রস্থ
ইন্দ্রপ্রস্থ (আক্ষরিক অর্থে: ইন্দ্রের শহর) ছিল মহাভারতের পাণ্ডবদের রাজ্যের রাজধানী। বর্তমান নতুন দিল্লী যে অঞ্চলে অবস্থিত, ধারণা করা হয় ইন্দ্রপ্রস্থের অবস্থান ছিল সেই একই অঞ্চলে - তবে এটি নিশ্চিত নয়। এই শহরটি খাণ্ডবপ্রস্থ নামেও পরিচিত, যা যমুনা তীরবর্তী একটি বনাঞ্চল।